**Licensë për transferim software ose teknologjive nëpërmjet rrugëve elektronike**

1. Kërkesa për licensë plotësuar sipas formularit tip, në bazë të udhëzimeve të përcaktuara në këtë formular, (fotokopje e pasaportës e noterizuar).
2. Personi fizik/juridik i cili kërkon të pajiset me licensë për transferim të teknologjisë me përdorim të dyfishtë, duhet të paraqesë dokumentacionin si më poshtë:

* Të dhëna mbi teknologjinë e cila kërkohet të transferohet
* Mënyra e transferimit të teknologjisë që përbën objektin e veprimtarisë
* Data, ora, vendi dhe të dhëna për identitetin e personit që kryen transferimin e teknologjisë.
* Destinacioni i saktë, të dhëna për identitetin e personit që merr teknologjinë si objekt i veprimtarisë.
* Dokumente mbi garancinë që jep pala e huaj lidhur me përdorimin e e teknologjisë objekt të veprimtarisë në rastin e transferimit jashtë territorit të Shqipërisë.
* Dokumente të tjera që AKSHE mund t’i kërkojë në veçanti

1. Mandat-pagesën e tarifës përkatëse, caktuar me Vendimin e Këshillit të Ministrave nr. 341 datë 8.4.2009 ”Për përcaktimin e tarifave për lëshimin e dokumenteve ligjorë nga Autoriteti i Kontrollit Shtetëror të Eksporteve, subjekteve të përfshira në transferimet ndërkombëtare të mallrave ushtarake dhe mallrave e teknologjive me përdorim të dyfishtë”,

Subjekti i huaj duhet të vërtetojë se ai i plotëson të gjitha kërkesat e renditura më sipër. Nëse dokumentet e sipërpërmendur nuk lëshohen në shtetin e tyre të origjinës, atëherë duhet të sjellë dokumente analoge ose të formulojë një deklaratë me shkrim.

Dokumentet zyrtare në gjuhë të huaj duhet të jenë të legalizuara ose me vulën apostile dhe të shoqërohen me një përkthim të noterizuar në gjuhën shqipe.

Për sa më sipër i gjithë dokumentacioni duhet të jetë origjinal ose fotokopje e noterizuar.

Dokumentacioni ligjor i personit fizik dhe juridik duhet të jetë lëshuar brenda tre muajve të fundit

Për çdo informacion mund të kontaktoni ne adresën [www.akshe.gov.al](http://www.akshe.gov.al), [info\_akshe@mod.gov.al](mailto:info_akshe@mod.gov.al)